Óviðjafnanleg náttúrufegurð , menning og slökun einkenna þessa skemmtilegu ferð sem byrjar við hið töfrandi Wörthersee vatn í Austurríki . Wörthersee er stærsta alpavatn Evrópu og liggur inn á milli Kärntner fjalla en við gistum við vatnið í bænum Pörtschach . Borgin Klagenfurt , sem er glæsileg höfuðborg Kärnten héraðsins , verður sótt heim . Því næst verður stefnan tekin á Króatíu en á leiðinnni þangað verður stoppað í Ljubljana , höfuðborg Slóveníu og stærstu borg hennar . Listamannabærinn Rovinj á Ístríaskaganum í Króatíu með sínum suðræna blæ er næstur á dagskrá . Farið verður í töfrandi ferðir m.a. til Poreč , eins elsta bæjarins við Istríaströndina sem er einstaklega töfrandi en þar er að finna hina áhugaverðu Euphrasius basilíku frá 6. öld sem varðveitt er á heimsminjaskrá UNESCO . Á leiðinni þangað verður áð hjá Limski Kanal þar sem náttúrufegurðin hrífur alla . Í boði verður dásamleg sigling út í eyjuna Brijuni þar sem við kynnumst nýrri hlið á Tító , fyrrum leiðtoga Júgóslavíu . Sunnarlega við Istríaströndina er hin merka borg Pula sem er lífleg og heillandi borg með ægifagra strönd , margar fornar og glæstar byggingar en borgin varðveitir einnig merka menningarsögu . Þessi ljúfa ferð endar með viðkomu í yndislegum bæ , Sirmione við suðurenda Gardavatns . 15. júní | Flug til München & Pörtschach við Wörthersee Brottför frá Keflavík kl. 07:20 og mæting í Leifsstöð í síðasta lagi 2,5 klst. fyrir brottför . Lending í München kl. 13:05 að staðartíma . Þaðan verður ekin fögur leið um Austurríki að draumfagra vatninu Wörhtersee , sem er stærsta alpavatn Evrópu og liggur inn á milli Kärntner alpafjallanna . Við vatnið er bærinn Pörtschach og þar verður gist í þrjár nætur . Á hótelinu okkar er innisundlaug , heilsulind , heilsurækt , fallegur garður og einkaströnd við vatnið . 16. júní | Dagur í Klagenfuhrt & frjáls tími Klagenfurt er höfuðborg Kärnten héraðsins en borgin er ein af lista - og menningarborgum landsins með glæsilegum byggingum og fallegum miðaldahluta sem laðar að sér fjöldann allan af ferðamönnum . Farið verður í skemmtilega skoðunarferð um helstu staði borgarinnar og einnig verður hægt að fara á Minimundus útisafnið sem geymir um 150 módel af fallegustu byggingum í heimi , s.s. af óperuhúsinu í Sydney , Frelsisstyttunni í New York og Suleiman Moskunni í Istanbul . Í dag ætlum við að njóta þess að vera á þessum fagra stað en hótelið okkar og bærinn eru á fallegum tanga sem liggur út í vatnið og segja bæjarbúar að þarna sé vatnið fallegast . Bærinn Pörtschach er heillandi og ekki að ástæðulausu að listamenn á borð við Gustav Mahler og Johannes Brahms sóttu innblástur hér . Einnig er hægt að eiga rólegan dag á hótelinu og nota glæsilega aðstöðu þess . Nú kveðjum við dásemdina við Wörthersee og tökum stefnuna á Istríaskagann í Króatíu . En á leiðinni þangað verður stoppað í Ljubljana , höfuðborg Sóveníu og stærstu borg hennar , sem telst ein grænasta og líflegasta höfuðborg Evrópu . Borgin er hrífandi og Ljubljanica áin rennur um hjarta hennar . Þar verður farið í skemmtilega skoðunarferð og eigum við frjálsan tíma til að fá okkur hressingu áður en ekið verður suður til Rovinj í Króatíu . Rovinj er yndislegur listamannabær við Istríaströndina en þar verður gist 6 nætur á góðu hóteli á ströndinni , með inni - og útisundlaug , líkamsrækt , heilsulind og fallegum garði . 19. júní | Gönguferð inn í Rovinj & frjáls tími Umhverfið er dásamlegt og við njótum þess á skemmtilegri göngu eftir ströndinni inn í miðbæ Rovinj sem er litríkur bær og iðar af mannlífi . Upplagt er að ganga upp að barokkkirkju heilagrar Euphemiu en þaðan er glæsilegt útsýni yfir eyjurnar og gamla bæinn . Úti fyrir Rovinj eru 22 eyjur , stærst þeirra er eyjan Sveta Katharina og sést hún vel frá gamla bænum . Einnig munum við halda niður listamannagötuna og um elsta hluta bæjarins . Eftir hádegi getur hver og einn ráðstafað tíma sínum að vild , hvort heldur sem er að skoða bæinn betur eða verja honum í slökun og huggulegheit á hótelinu . Skemmtilegur dagur í Króatíu sem byrjar á því að aka fagra leið um Istríaskagann . Á leiðinni verður stoppað fyrir ofan Limski Canal en þar þrengir fjörðinn svo mjög að meira minnir á skurð . Bærinn Poreč , sem er einn sá elsti við ströndina er yndislegur bær sem skartar marmaralögðum götum og fögrum byggingum . Þar er að finna áhugaverða Euphrasius–basilíku frá 6. öld sem fór á heimsminjaskrá UNESCO árið 1997 . Auðvelt er að finna skemmtilegar verslanir , til að mynda mikið af skartgripaverslunum . Eftir góðan tíma þar verður ekið til Pazin þar sem vínbóndi verður sóttur heim og borðaður hjá honum léttur hádegisverður . Þar verður eflaust sungið og trallað . 21. júní | Sigling á eyjuna Brijuni Nú verður farið í skemmtilega siglingu út í eyjuna Veli Brijuni , sem er stærsta eyja Brijuni eyjaklasans úti fyrir Istríaströndinni . Eyjaklasinn samanstendur af 14 eyjum en þar er ótrúleg náttúrufegurð og gróðursæld . Tító , einræðisherra Júgóslavíu , fundaði hér á árum áður með valdamestu kommúnistaleiðtogum heims og þá var það ekki á færi margra að vera boðið á þennan eðalstað . Sjálfur dvaldi hann oft og tíðum hér með merka gesti víðsvegar að úr heiminum . Upphafið af fjölskrúðugu dýralífi eyjunnar er frá tímum Tító en m.a. má finna muflon sauðfé , sebrahesta , lamadýr og fíla svo eitthvað sé nefnt . Eyjan var opnuð almenningi árið 1983 eftir dauða Títós . Við höldum í fróðlega skoðunarferð um eyjuna en m.a. má sjá mjög áhugavert myndasafn frá tíma Títós í einni villu eyjunnar . 22. júní | Dagur í Pula & frjáls tími Pula er stærsta og elsta borgin á Istríaskaganum . Hún á sér viðburðaríka sögu en með því að fullkomna samspil rómverskrar menningar , fallegra baðstranda og nútíma ferðaþjónustu laðar bærinn til sín ferðamenn allstaðar að úr heiminum . Frægust er borgin fyrir forna hringleikahúsið frá tímum rómverska heimsveldisins í Króatíu en borgina prýða einnig glæstar byggingar frá tímum Habsborgaraveldis . Hér ætlum við að dvelja góða stund , skoða og fræðast ásamt því að njóta dásamlegs umhverfis við ströndina . 23. júní | Rólegheit í Rovinj Nú er rólegur dagur á prógrammi okkar og upplagt að nota þessa frábæru aðstöðu við hótelið okkar . Einnig er hægt að fara í göngu með ströndinni inn í Rovinj og skoða bæinn betur og kanna líf bæjarbúa sem er mjög líflegt og skemmtilegt . Nú er komið að því að kveðja Króatíu eftir dásamlega daga . Eftir morgunverð verður stefnan tekin á Mílanó en á leiðinni þangað verður komið við í yndislegum bæ , Sirmione við suðurenda Gardavatns . Þar gefum við okkur góðan tíma til að skoða áður en ekið verður út á flugvöll í Mílanó . Brottför þaðan kl. 20:40 og lent í Keflavík kl. 22:55 að staðartíma . Í seinni tíð hefur hann þurft að kúvenda i þeirri afstöðu því hans aðaláhugamál í dag eru fjallgöngur , innanlands sem utan .